Πρόταση οδηγίας του Συμβουλίου για την τροποποίηση της οδηγίας 94/67/ΕΚ σχετικά με την αποτέφρωση επικίνδυνων αποβλήτων (98/C 13/04) (Κείμενο που παρουσιάζει ενδιαφέρον για τον ΕΟΧ) COM(97) 604 τελικό - 97/0314(SYN)

(Υποβλήθηκε από την Επιτροπή στις 24 Νοεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο, το οποίο αποφαίνεται σύμφωνα με τη διαδικασία του άρθρου 189 Γ,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι η οδηγία 94/67/ΕΚ του Συμβουλιου, 16ης Δεκεμβρίου 1994, για την αποτέφρωση των επικινδύνων αποβλήτων (1) έχει καθορίσει οριακές τιμές για τις ατμοσφαιρικές εκπομπές 7

ότι το άρθρο 8 παράγραφος 3 της οδηγίας 94/67/ΕΚ καλεί το Συμβούλιο να καθορίσει ειδικές οριακές τιμές εκπομπής για τους ρύπους που περιέχονται στις εκχύσεις που προέρχονται από τον καθαρισμό των καυσαερίων, των οποίων η απόρριψη επιτρέπεται μόνον κατόπιν χωριστής επεξεργασίας 7

ότι οι οριακές τιμές εκπομπής που καθορίζονται στην παρούσα οδηγία είναι σύμφωνες με τη μη μεταφορά της ρύπανσης από τον αέρα στα ύδατα 7

ότι επιβάλλεται να χρησιμοποιούνται υψηλών προδιαγραφών τεχνικές μετρήσεων για την παρακολούθηση των εκπομπών, ώστε να εξασφαλίζεται συμμόρφωση προς τις οριακές τιμές εκπομπής των ρύπων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 94/67/ΕΚ τροποποιείται ως εξής:

1. Το άρθρο 8 αντικαθίσταται από το ακόλουθο κείμενο:

«Άρθρο 8

1. Οποιαδήποτε απόρριψη λυμάτων από σταθμό αποτέφρωσης πρέπει να αποτελεί αντικείμενο άδειας που εκδίδεται από τις αρμόδιες αρχές.

2. Η απόρριψη στο υδάτινο περιβάλλον λυμάτων που προέρχονται από τον καθαρισμό των καυσεαρίων πρέπει να περιορίζεται στο ελάχιστο δυνατό.

3. Με την επιφύλαξη ειδικής διάταξης στην άδεια, τα λύματα από τον καθαρισμό των καυσαερίων μπορούν να απορρίπτονται, κατόπιν χωριστής επεξεργασίας, υπό την προϋπόθεση ότι:

α) πληρούνται οι απαιτήσεις των σχετικών κοινοτικών, εθνικών και τοπικών διατάξεων υπό τη μορφή οριακών τιμών εκπομπής και

β) η κατά μάζα συγκέντρωση των ρυπογόνων ουσιών, που αναφέρονται στο παράρτημα IV, δεν υπερβαίνει τις οριακές τιμές εκπομπής που καθορίζονται αντιστοίχως.

4. Οι οριακές τιμές εκπομπής ισχύουν στο σημείο όπου οι ρυπογόνες ουσίες, που αναφέρονται στο παράρτημα IV, απορρίπτονται από το σταθμό αποτέφρωσης. Σε περίπτωση που τα λύματα από τον καθαρισμό των καυσαερίων υποβάλλονται σε ομαδική επεξεργασία με άλλες επιτόπιες πηγές παρομοίων λυμάτων, ο φορέας εκμετάλλευσης πρέπει να προβαίνει σε μετρήσεις, όπως καθορίζεται λεπτομερώς στην παράγραφο 8:

α) στο ροή λυμάτων από τις διαδικασίες καθαρισμού των καυσαερίων πριν από την είσοδό τους στο σταθμό ομαδικής επεξεργασίας λυμάτων 7

β) στην (στις) άλλη (-ες) ροή (-ες) λυμάτων πριν από την είσοδό τους στο σταθμό ομαδικής επεξεργασίας λυμάτων 7

γ) στο σημείο τελικής απόρριψης των λυμάτων, μετά την επεξεργασία, από το στοθμό αποτέφρωσης 7

Ο φορέας εκμετάλλευσης πρέπει να εκτελεί ενδεδειγμένους υπολογισμούς ισοζυγίου μάζας, προκειμένου να προσδιορίζει τα επίπεδα εκπομπών, στο σημείο τελικής απόρριψης των λυμάτων, οι οποίες μπορούν να αποδοθούν στα λύματα που προκύπτουν από τον καθαρισμό των καυσαερίων, με σκοπό να ελέγχει τη συμμόρφωση προς τις οριακές τιμές εκπομπής που καθορίζονται στο παράρτημα IV.

5. Οι αρμόδιες αρχές πρέπει να εξασφαλίζουν ότι σε καμία περίπτωση δεν λαμβάνει χώρα διάλυση των λυμάτων, με ανάμειξη διαφόρων ροών λυμάτων ή με άλλον τρόπο, πλην των περιπτώσεων όπου η εν λόγω ανάμειξη αποτελεί μέρος διαδικασίας για την οποία έχει χορηγηθεί η δέουσα άδεια, σύμφωνα με τους κανονισμούς χορηγήσεως αδείας για διαχείριση αποβλήτων.

6. Η άδεια:

α) καθορίζει οριακές τιμές εκπομπής για οργανικές και ανόργανες ρυπογόνες ουσίες, σύμφωνα με την παράγραφο 2, και προκειμένου να πληρούνται οι απαιτήσεις της παραγράφου 3 στοιχείο α) 7

β) καθορίζει παραμέτρους ελέγχου λειτουργίας, τουλάχιστον για το pH, τη θερμοκρασία, τη ροή και τη διαύγεια 7

γ) καθορίζει μέγιστο όγκο απορριπτομένων λυμάτων, ώστε να εξασφαλίζεται ότι η μάζα των βαρέων μετάλλων, των διοξινών και των φουρανίων σε σχέση προς την ποσότητα των επεξεργασμένων επικίνδυνων αποβλήτων είναι μικρότερη από εκείνη που επιτρέπεται να απορρίπτεται στον αέρα.

7. Πρέπει να καθιερωθεί διαδικασία παρακολούθησης ώστε να ελέγχεται εάν, κατά την απόρριψη των ρυπογόνων ουσιών που αναφέρονται στην παράγραφο 3, στην παράγραφο 6 στοιχείο α) και στο παράρτημα IV, τηρούνται οι οριακές τιμές εκπομπής. Η διαδικασία αυτή πρέπει να προβλέπει δειγματοληψία και ανάλυση.

Οι οριακές τιμές εκπομπής τηρούνται εφόσον:

- καμία από τις μέσες ημερήσιες τιμές δεν υπερβαίνει καμία από τις οριακές τιμές εκπομπής που παρατίθενται στο παράρτημα IV για το σύνολο αιωρουμένων στερεών (ρυπογόνος ουσία αριθ. 1) ή για τα βαρέα μέταλλα (ρυπογόνοι ουσίες αριθ. 5 έως 14) ή στη στήλη B του παραρτήματος IV για τον υδράργυρο, το κάδμιο και το θάλλιο (ρυπογόνοι ουσίες αριθ. 2, 3 και 4),

- καμία από τις μέσες μηνιαίες τιμές δεν υπερβαίνει καμία από τις οριακές τιμές εκπομπής που παρατίθενται στη στήλη Α του παραρτήματος IV για τον υδράργυρο, το κάδμιο και το θάλλιο (ρυπογόνοι ουσίες αριθ. 2, 3 και 4),

- καμία από τις δύο ετήσιες μετρήσεις των διοξινών και των φουρανίων δεν υπερβαίνει την οριακή τιμή εκπομπής που παρατίθεται στο παράρτημα IV για τη ρυπογόνο ουσία αριθ. 15.

8. Στο σημείο απόρριψης διενεργούνται οι ακόλουθες μετρήσεις:

α) συνεχείς μετρήσεις των παραμέτρων που αναφέρονται στην παράγραφο 6 στοιχείο β) 7

β) στιγμιαίες ημερήσιες μετρήσεις του συνόλου αιωρουμένων στερεών 7

γ) ημερήσιες μετρήσεις αντιπροσωπευτικού 24ώρου δείγματος των ρυπογόνων ουσιών που αναφέρονται στην παράγραφο 3, με αριθμό από 5 έως 14 στο παράρτημα IV 7

δ) μηνιαία μέτρηση για τον υδράργυρο, το κάδμιο και το θάλλιο 7

ε) τουλάχιστον δύο μετρήσεις ετησίως των διοξινών και των φουρανίων 7 ωστόσο, κατά τους δώδεκα πρώτους μήνες λειτουργίας, διενεργείται μία μέτρηση ανά δίμηνο.

9. Οι τεχνικές μετρήσεων ανταποκρίνονται στις ακόλουθες απαιτήσεις:

α) οι μετρήσεις για τον προσδιορισμό των συγκεντρώσεων των ρυπογόνων ουσιών που απορρίπτονται στα ύδατα διενεργούνται αντιπροσωπευτικά 7

β) η δειγματοληψία και η ανάλυση όλων των ρυπογόνων ουσιών, συμπεριλαμβανομένων των διοξινών και των φουρανίων, εκτελούνται σύμφωνα με το παράρτημα III σημείο 2 7

γ) η διαδικασία παρακολούθησης των διοξινών και των φουρανίων εγκρίνεται σύμφωνα με το παράρτημα III σημείο 3.

10. Οι εγκαταστάσεις των σταθμών αποτέφρωσης, συμπεριλαμβανομένων των αντίστοιχων αποθηκευτικών χώρων για επικίνδυνα απόβλητα, σχεδιάζονται και λειτουργούν κατά τρόπο ώστε να παρεμποδίζεται η ελευθέρωση τυχόν ρυπογόνων ουσιών στο έδαφος και στα υπόγεια ύδατα, σύμφωνα με τις διατάξεις της οδηγίας 80/68/ΕΟΚ του Συμβουλίου, της 17ης Δεκεμβρίου 1979, για την προστασία των υπογείων υδάτων από τη ρύπανση που προκαλούν ορισμένες επικίνδυνες ουσίες (Ή). Επιπλέον, προβλέπονται εγκαταστάσεις αποθήκευσης των ομβρίων υδάτων που απορρέουν από τις εγκαταστάσεις του σταθμού αποτέφρωσης ή των μολυσμένων υδάτων από διαρροές ή πυροσβεστικές επιχειρήσεις.

Οι ως άνω αποθηκευτικές εγκαταστάσεις πρέπει να επαρκούν για τις δοκιμές και την επεξεργασία των υδάτων αυτών πριν από την απόρριψή τους, εφόσον κρίνεται απαραίτητο.

(Ή) ΕΕ L 20 της 26.1.1980, σ. 43 7 οδηγία όπως τροποποιήθηκε τελευταία από την οδηγία 91/692/ΕΟΚ.»

2. Το παράρτημα της παρούσας οδηγίας επισυνάπτεται ως παράρτημα IV.

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τον Ιανουάριο του 1998. Πληροφορούν αμέσως της Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ενημερώνουν την Επιτροπή για τα κείμενα των διατάξεων εσωτερικού δικαίου που θεσπίζουν στο πεδίο που καλύπτει η παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 365 της 31.12.1994, σ. 34.

ΠΑΡΑΡΤΗΜΑ

«ΠΑΡΑΡΤΗΜΑ IV

>ΘΕΣΗ ΠΗΝΑΚΑ>

»